બાંગ્લાદેશની રાજધાની ઢાકામાં ચાલી રહેલી એશિયા કપ હૉકી ટુર્નામેન્ટમાં આજે સૌથી એક્સાઇટિંગ મુકાબલો થવાનો છે. કટ્ટર હરીફ ભારત અને પાકિસ્તાન આજે એમની ત્રીજી લીગ મૅચમાં ટકરાવાનાં છે. શાનદાર ફૉર્મમાં રમી રહેલા ભારતે એની પ્રથમ મૅચમાં જપાનને ૫-૧થી અને બીજીમાં યજમાન બંગલા દેશને ૭-૦થી કચડી નાખ્યું છે જ્યારે પાકિસ્તાને એના પ્રથમ મુકાબલામાં બગલા દેશને ભારતની જેમ ૭-૦થી હરાવ્યું હતું, પણ બીજો જપાન સામે ૨-૨થી ડ્રૉ રહ્યો હતો.